section_heading: Djetinjstvo i školovanje
paragraph_text: 1945. godine pred sam kraj rata upisuje studij arhitekture na tadašnjem Tehničkom fakultetu. U isto vrijeme nestaje njegov stariji brat Mladen koji je bio pripadnik SKOJ- a. Već kao studenta Ninoslava Kučana zamjećuju njegovi profesori. Demonstrator je kod Zvonimira Vrkljana, Vladimira Turine i Zdenka Strižića. Tijekom studija surađivao je sa Strižićem pri izradi projekta malog „paviljonskog“ objekta na Plitvicama, a s Turinom pri izradi idejnog projekta za sportski centar s otvorenim i zatvorenim plivalištem na Delti u Rijeci. Pred kraj studija kratko je vrijeme radio u Urbanističkom institutu NR Hrvatske.